​ເອກະສານລັບ​​ຂອງ​ກອງທັບສະຫະລັດ ຖືກລົງພິມເຜີຍແຜ່
ເວັບໄຊ້ WikilLeaks ໄດ້ລົງພິມ​​ເອກະສານທີ່ເປັນຄວາມ​ລັບ ​ທາງ​ທະຫານ​ສະຫະລັດ ຫລາຍສິບ​ພັນ​ສະບັບ ​ໃນວັນອາທິດວານນີ້ ​
ບັນດາເຈົ້າໜ້າທີ່ສະຫະລັດແລະປາກິສຖານ ໄດ້ປະນາມ ການພິມເຜີຍ ແຜ່ເອກະສານທີ່ຮົ່ວໄຫລອອກມາ ທີ່ກ່າວ ກັນວ່າເປັນຄວາມລັບທາງທະຫານຂອງສະຫະລັດ ກ່ຽວກັບສົງຄາມໃນອັຟການິສຖານ ເວັບໄຊ້ WikilLeaks ໄດ້ລົງພິມເອກະສານລັບດັ່ງກ່າວ ຫລາຍສິບພັນສະບັບ ໃນວັນອາທິດວານນີ້ ແລະເວົ້າວ່າ ຕົນຍັງມີອີກປະມານ 15 ພັນສະບັບ ທີ່ຈະນຳອອກພິມ ເຜີຍແຜ່ “ເວລາໃດທີ່ສະຖານະການ ດ້ນຄວາມປອດໄພ ໃນອັຟການິສຖານ ຫາກອຳນວຍ ” ກ່າວກັນວ່າເອກະສານລັບທີ່ຮົ່ວໄຫລອອກມານັ້ນ ມີໂຮມທັງເອກະສານ ບັນທຶກ ລາຍລະອຽດກ່ຽວກັບການບຸກເຂົ້າກວດຄົ້ນແລະໂຈມຕີຫລາຍໆບັ້ນ ທີ່ດຳເນີນ ໂດຍໜ່ວຍປະຕິບັດການລັບພິເສດຂອງສະຫະລັດຕໍ່ຕ້ານ ອັນທີ່ພວກເຈົ້າໜ້າທີ່ ສະຫະລັດເອີ້ນວ່າ “ເປົ້າໝາຍທີ່ມີຄຸນຄ່າສູງ” ຂອງ ພວກກຸ່ມກະບົດແລະພວກກໍ່ ການຮ້າຍ ໃນໄລຍະລະຫວ່າງເດືອນມັງ ກອນປີ 2004 ຫາເດືອນທັນວາປີ 2009 ການບຸກລຸກກວດຄົ້ນບາງ ເທື່ອນັ້ນ ໄດ້ຍັງຜົນໃຫ້ມີການເສຍຊີວິດຂອງພົນລະເຮືອນ ອັຟການີສ ຖານໂດຍທີ່ບໍ່ເຈດຕະນາ ເອກະສານທີ່ນຳມາລົງພິມນັ້ນ ຍັງໄດ້ບັນລະຍາຍເຖິງຄວາມວິຕົກຂອງ ສະຫະລັດ ທີ່ຢ້ານວ່າໜ່ວຍສືບລັບຂອງປາກິສຖານກຳລັງໃຫ້ການຊ່ວຍ ເຫລືອແກ່ພວກກະບົດ ໃນອັຟການິສຖານ ທີ່ປຶກສາດ້ານຄວາມໝັ້ນຄົງແຫ່ງຊາດຂອງສະຫະລັດປະຈຳທຳນຽບຂາວ ທ່ານ ເຈມສ໌ ໂຈນສ໌ ໄດ້ປະນາມການພິມເຜີຍແຜ່ເອກະສານ ລັບດັ່ງກ່າວ ຊຶ່ງທ່ານໄດ້ອອກ ຖະແຫລງການສະບັບນຶ່ງທີ່ເອີ້ນການຮົ່ວ ໄຫລນັ້ນວ່າ “ຂາດຄວາມຮັບຜິດຊອບ” ແລະເວົ້າອີກວ່າ ເລຶ່ອງນີ້ບໍ່ ແມ່ນແຕ່ຈະເຮັດໃຫ້ທະຫານອາເມລິກັນທັງຫລາຍແລະ ພວກພາຄີຂອງ ເຂົາເຈົ້າ ຕົກຢູ່ໃນອັນຕະລາຍເທົ່ານັ້ນ ແຕ່ຍັງເປັນໄພຂົ່ມຂູ່ຕໍ່ ຄວາມໝັ້ນຄົງຂອງຊາດນຳ